آوروپا بیرلیگی‌نین خاریجی و تهلوکه‌سیزلیک مسئله‌لری اوزره عالی نوماینده‌سی جوزف بورل آوروپا بیرلیگی-نین قبول ائتدیگی کوچمن لره گؤره تورکیه-‌یه کؤمک ائتمک مجبوریتینده اولدوغونو سؤیله‌ییب.
بورل بیرلیگین لیبی-یه قارشی سلاح تحریم لرینه نظارت ائتمک اوچون قوردوغو ایرینی عملیاتی‌نین مرکزینی زیارت ائدیب.
بورل مرکزده بیر سوالا جاوابن تورکیه ایله آی آراسینداکی کوچمن موقاویله‌سی سایه‌سینده قانون‌سوز کؤچون دایاندیغینی و بیر چوخ اینسانین حیاتینی قورتولدوغونو بیلدیریب:
"بو راضیلاشما هله ده قوه‌ده‌دیر و تطبیقی داوام ائتدیریلمه‌لی‌دیر".
عالی نوماینده تورکیه-‌نین 4 میلیون‌دان چوخ قاچقینی قبول ائتدیگینی سؤیله‌ییب و آوروپا بیرلیگی-نین تورکیه-‌یه یاردیم ائتمه‌یه، بو اینسان‌لارین تمثیل ائتدیگی یوکو دستکلمه‌یه مجبور اولدوغونو وورغولاییب.
بورل ایتالیانین خاریجی ایشلر ناظیری لوئیجی دی مایو ایله گؤروشوندن سونرا وئردیگی بیاناتدا ایسه، گلن بازار ارته‌سی گونو کئچیریله‌جک خاریجی ایشلر ناظیرلری ییغینجاغیندا تورکیه-یونانیستان موناسیبت‌لری‌نین موذاکیره اولوناجاغینی و تورکیه ایله موناسیبت‌لرده یاخشی بیر مومنتوما صاحیب اولدوق‌لارینی قئید ائدیب.
